Ka nako ya ketelo diprofenseng, Komiti e tla dira ditekolo tša mafelo le go kopana le maloko a ditšhaba, bahlankedi ba mmušo wa selegae, bahlankedi ba dikgoro tša mmušo wa profense, dikomoti tša diwate, mekgatlo ya bahlankedi ba selegae le maloko a tša kagišano ka tša kgwebo. Ditheeletšo tše di tla ba gona ka di 17-21 May 2010 diprofensing tše tharo. Nepiša go badiidi mo setšhabeng. Leka go fihlelela dinyakwa le tšhireletšo ya lebaka le letelele ya badiidi. Hlama melao yeo e hlakilego go kgonthiša gore yo mongwe le yo mongwe o kgona go kgatha tema. Kgonthiša gore mantšu a badiidi bao le bao ba se nago molomo, kudu basadi le bafsa a a kwewa. Bjalo ka tshwantšhetšo fela, ge re lekola sehla se se fetilego sa korong kua Freistata, re bona gore e be e le se sebe kudu ka baka la pula ye nnyane. Mafelong a mantši batšweletši ba ile ba palelwa ke go buna le tone e tee ya korong godimo ga hektare. Palo ya ditshenyegelo malebana le go tšweletša hektare e tee ya korong ke ye e ka bago R4 200, mola theko yeo motšweletši a e amogetšego malebana le tone e tee ke ye e ka bago R3 000. Se se ra gore motšweletši yo a bunnego tone e tee godimo ga hektare, o lahlegetšwe ke R1 200 godimo ga hektare.